EUROOPA KOMISJON Brüssel,19.8.2021 COM(2021) 483 final 2021/0275(COD) Ettepanek: EUROOPA PARLAMENDI JA NÕUKOGU DIREKTIIV ohtlike kaupade autoveo kontrollimise ühtse korra kohta (kodifitseeritud tekst) (EMPs kohaldatav tekst)



SELETUSKIRI 1.Kodanike Euroopa jaoks peab komisjon oluliseks liidu õigust lihtsustada ja selgemaks muuta, nii et see oleks kodanikele loetavam ja kättesaadavam; see annab kodanikele parema võimaluse neile antud õigusi kasutada. Seda eesmärki ei ole võimalik saavutada, kuni arvukad sätted, mida on korduvalt ja sageli oluliselt muudetud, asuvad laiali, osad esialgses õigusaktis ja osad muutvates õigusaktides. Nii tuleb kehtiva õiguse kindlakstegemiseks uurida ja võrrelda suurt hulka õigusakte. Muudetud õigusaktide kodifitseerimine on seega oluline õiguse selguse ja loetavuse saavutamiseks. 2.1. aprillil 1987. aastal otsustas komisjon anda oma talitustele ülesande kodifitseerida kõik õigusaktid hiljemalt kümnenda muudatuse järel. Komisjon rõhutas, et see on minimaalne nõue ning et õigusnormide arusaadavuse ja selguse huvides tuleks talitustel püüda nende vastutusalas olevaid tekste kodifitseerida veel tihedamini. 3.Seda kinnitati Edinburghi Euroopa Ülemkogu eesistuja järeldustega detsembris 1992, rõhutades kodifitseerimise tähtsust, mis annab õiguskindlust konkreetsel ajahetkel asjas kohaldamisele kuuluva õiguse osas. Kodifitseerides tuleb täpselt järgida tavapäraselt liidu õigusaktide vastuvõtmiseks ettenähtud seadusandlikku menetlust. Kuna kodifitseeritavatesse õigusaktidesse ei või teha sisulisi muudatusi, otsustasid Euroopa Parlament, nõukogu ja komisjon 20. detsembri 1994. aasta institutsioonidevahelises kokkuleppes, et kodifitseeritavate õigusaktide kiiremaks vastuvõtmiseks võib kasutada kiirendatud menetlust. 4.Käesoleva ettepaneku eesmärk on kodifitseerida nõukogu 6. oktoobri 1995. aasta direktiiv 95/50/EÜ ohtlike kaupade autoveo kontrollimise ühtse korra kohta. Uus direktiiv asendab sellesse inkorporeeritud õigusaktid; käesolevas ettepanekus on säilitatud kodifitseeritud õigusaktide sisu ja nende kokkupanemisel on tehtud ainult kodifitseerimiseks vajalikud vormilised muudatused. 5.Kodifitseerimise ettepanek on koostatud direktiivi 95/50/EÜ ja selle muutmisaktide eelneva konsolideerimise alusel 24 ametlikus keeles, mis on teostatud Euroopa Liidu Väljaannete Talituse poolt andmetöötluse abil. Juhul kui artiklitele on antud uued numbrid, siis vastavus vanade ja uute numbrite vahel on näidatud tabelis, mis on kodifitseeritud direktiivi V lisas. 🡻 95/50/EÜ (kohandatud) 2021/0275 (COD) Ettepanek: EUROOPA PARLAMENDI JA NÕUKOGU DIREKTIIV ohtlike kaupade autoveo kontrollimise ühtse korra kohta (kodifitseeritud tekst) (EMPs kohaldatav tekst) EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit ⌦ 91 ⌫,

võttes arvesse Euroopa Komisjoni ettepanekut, olles edastanud seadusandliku akti eelnõu liikmesriikide parlamentidele, võttes arvesse Euroopa Majandus- ja Sotsiaalkomitee arvamust, võttes arvesse Regioonide Komitee arvamust, toimides seadusandliku tavamenetluse kohaselt, ning arvestades järgmist: 🡻 (1)Nõukogu direktiivi 95/50/EÜ on korduvalt oluliselt muudetud. Selguse ja otstarbekuse huvides tuleks nimetatud direktiiv kodifitseerida. 🡻 95/50/EÜ põhjendus 2 (kohandatud) (2)Ohtlike kaupade autovedu tuleks kontrollida vastavalt ⌦ Euroopa Parlamendi ja nõukogu määrusele (EMÜ) nr 1100/2008 ⌫ ja vastavalt nõukogu määrusele (EMÜ) nr 3912/92. 🡻 95/50/EÜ põhjendus 3 (kohandatud) (3)⌦ Ohtlike kaupade autovedude määratluse ja kontrolli kord peaksid tagama, et vastavust ⌫ Euroopa Parlamendi ja nõukogu direktiivis 2008/68/EÜ ⌦ kehtestatud ohutusstandarditele saaks tõhusalt kontrollida ⌫. 🡻 95/50/EÜ põhjendus 4 (4)Liikmesriigid peaksid tagama oma territooriumil asjakohaste sõidukite kontrollimise piisava taseme, vältides võimaluse korral ülemäärast kontrollimist. 🡻 95/50/EÜ põhjendus 6 (kohandatud)

(5)Kontrollimisel tuleks kasutada ühiste küsimuste nimekirja, mis on rakendatav ⌦ ohtlike kaupade ⌫ autovedudele kogu ⌦ liidus ⌫. 🡻 95/50/EÜ põhjendus 7 (kohandatud) (6)On vaja ⌦ kehtestada ⌫ nimekiri selliste rikkumiste kohta, mida peetakse kõikide liikmesriikide poolt küllalt tõsiseks, et nende puhul, sõltuvalt asjaoludest või ohutusnõuetest, rakendataks asjakohaste sõidukite suhtes vajalikke meetmeid, sealhulgas vajaduse korral nende sõidukite ⌦ liitu ⌫ lubamisest keeldumist. 🡻 95/50/EÜ põhjendus 8 (kohandatud) (7)Selleks et ohtlike kaupade autoveo puhul ⌦ tagada ⌫ vastavus ohutusstandarditele, on vaja ette näha, et ettevõtetes tehtaks kontrollimisi ennetava meetmena või juhul, kui maanteel on registreeritud tõsine ohtlike kaupade autovedu käsitlevate õigusaktide rikkumine. 🡻 95/50/EÜ põhjendus 9 (8)Kõnesolevaid kontrollimisi tuleks rakendada kõigi ohtlike kaubasaadetiste puhul, mida osaliselt või täielikult veetakse liikmesriikide territooriumil maanteedel, olenemata kaupade lähte- ja sihtpunktist või riigist, kus sõiduk on registreeritud. 🡻 95/50/EÜ põhjendus 10 (9)Tõsiste või korduvate rikkumiste korral võib taotleda sõiduki või ettevõtja registreerinud liikmesriigi pädevalt asutuselt vajalike meetmete võtmist. Nimetatud pädev asutus peaks teatama võetud täiendavatest meetmetest taotlevale liikmesriigile. 🡻 95/50/EÜ põhjendus 11 (10)Käesoleva direktiivi kohaldamist tuleks jälgida komisjoni esitatud aruande põhjal. 🡻 2019/1243 artikkel 1 ja lisa IX(1), sissejuhatus (kohandatud) (11)Selleks et kohandada ⌦ käesolevat ⌫ direktiivi teaduse ja tehnika arenguga, peaks komisjonil olema õigus võtta kooskõlas ELi toimimise lepingu artikliga 290 vastu delegeeritud õigusakte käesoleva direktiivi I, II ja III lisa muutmiseks eelkõige selleks, et võtta arvesse direktiivi 2008/68/EÜ muudatusi. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.

🡻 95/50/EÜ põhjendus 5 (kohandatud) (12)⌦ Kuna käesoleva direktiivi eesmärki, ohtlike kaupade autoveo kõrget ohutustaset ei suuda liikmesriigid piisavalt saavutada, küll aga saab seda meetme ulatuse ja toime tõttu paremini saavutada liidu tasandil, võib liit võtta meetmeid kooskõlas Euroopa Liidu lepingu artiklis 5 sätestatud ⌫ subsidiaarsuse põhimõttega. ⌦ Kõnealuses artiklis sätestatud proportsionaalsuse põhimõtte kohaselt ei lähe käesolev direktiiv nimetatud eesmärgi/eesmärkide saavutamiseks vajalikust kaugemale. ⌫ 🡻 (13)Käesolev direktiiv ei mõjuta liikmesriikide kohustusi, mis on seotud IV lisa B osas osutatud direktiivide liikmesriigi õigusesse ülevõtmise tähtpäeva(de)ga, 🡻 95/50/EÜ (kohandatud) ON VASTU VÕTNUD KÄESOLEVA DIREKTIIVI: Artikkel 1 1. Käesolevat direktiivi kohaldatakse kontrollimiste suhtes, mida teevad liikmesriigid ohtlike kaupade autoveo puhul sõidukitega, mis liiguvad nende territooriumil või sisenevad nende territooriumile kolmandast riigist. Seda ei kohaldata ohtlike kaupade veo suhtes, mida tehakse relvajõududele kuuluvate või relvajõudude vastutusel olevate sõidukitega. 2. Käesolev direktiiv ei mõjuta liikmesriikide õigust kontrollida oma territooriumil ohtlike kaupade riigisiseseid ja rahvusvahelisi vedusid, mida tehakse käesoleva direktiivi reguleerimisalast välja jäävate sõidukitega. Artikkel 2 Käesolevas ⌦ direktiivis ⌫ kasutatakse järgmisi mõisteid: a)sõiduk — teedel kasutamiseks mõeldud, kerega või kereta, vähemalt neljarattaline mootorsõiduk, mille suurim ettenähtud kiirus on üle 25 km/h, ja selle haagised, välja arvatud rööbastel liikuvad sõidukid, põllumajandus- ja metsatraktorid ning liikurmasinad; b)ohtlikud kaubad — 30. septembril 1957 Genfis sõlmitud ohtlike kaupade rahvusvahelise autoveo Euroopa kokkulepe artikli 1 punktis b ning selle kokkuleppe lisades A ja B (nagu viidatud direktiivi 2008/68/EÜ I lisa jaos I.1) määratletud ohtlikud kaubad; c)vedu — mis tahes autovedu, mida tehakse osaliselt või täielikult teatava liikmesriigi territooriumil avalikel maanteedel sõidukiga, kaasa arvatud direktiiviga ⌦ 2008/68/EÜ ⌫ hõlmatud kaupade peale- ja mahalaadimine, ilma et see piiraks nende tegevuste suhtes liikmesriikide õigusaktides sätestatud ⌦ vastutuse ⌫ kohaldamist; d)ettevõtja — mis tahes tulu taotlev või mittetaotlev füüsiline või juriidiline isik, tulu taotlev või mittetaotlev isikute ühendus või rühm, kes ei ole juriidiline isik, või avaliku võimu asutus, kes on juriidiline isik või sõltub juriidilise isiku staatust omavast võimust, kes veab, laadib peale või laadib maha ohtlikke kaupu või korraldab nende vedamist, samuti see, kes veo käigus ajutiselt ladustab, kogub või pakendab neid kaupu või võtab vastu ohtlikke kaubasaadetisi ja on registreeritud liidu territooriumil; e)kontrollimine — mis tahes kontrollimine, inspekteerimine või vorminõude täitmine, mida teeb pädev asutus ohtlike kaupade veo ohutuse tagamiseks. Artikkel 3

Liikmesriigid tagavad, et maanteel veetava ohtliku kaubasaadetise ⌦ esindusliku ⌫ osa suhtes rakendataks käesolevas direktiivis sätestatud kontrollimist, selleks et kontrollida nende vastavust ohtlike kaupade autovedu käsitlevate õigusaktidega. Neid kontrollimisi tehakse liikmesriigi territooriumil vastavalt määruse (EÜ) nr ⌦ 1100/2008 ⌫ artiklile 3 ja määruse (EMÜ) nr 3912/92 artiklile 1. Artikkel 4 1. Käesolevas direktiivis ettenähtud kontrollimiste tegemisel kasutavad liikmesriigid I lisas esitatud kontrollakti. Kontrollimist teinud ametiasutuse poolt koostatud kontrollakti või sertifikaadi koopia, millel on esitatud kontrollimise tulemused, antakse sõiduki juhile ja esitatakse nõudmise korral, selleks et lihtsustada või võimaluse korral vältida edasisi kontrollimisi. Esimene lõik ei piira liikmesriikide õigust võtta üksikasjalikuks kontrollimiseks vajalikke erimeetmeid. 2. Kontrollimised peavad olema pistelised ja hõlmama maanteevõrgustiku ulatusliku osa. 3. Kontrollimiseks valitavad kohad peavad võimaldama nõuetele mittevastava sõiduki viia nõuetega vastavusse või, kui kontrollimist tegev ametiasutus peab vajalikuks, kinnitada sõidukile kasutustõkise kas kontrollimiskohas või kohas, mille kõnesolev ametiasutus on selleks otstarbeks määranud, ilma et see põhjustaks ohtu. 4. Vajaduse korral ja tingimusel, et see ei ole ohtlik, võib võtta veetavate kaupade proove (näidiseid) nende analüüsimiseks pädeva asutuse poolt tunnustatud laboratooriumides. 5. Kontrollimine peab toimuma mõistliku aja jooksul. Artikkel 5 Ilma et see piiraks teiste võimalike karistuste kohaldamist, juhul kui seoses teatava sõidukiga on tuvastatud üks või mitu ohtlike kaupade veo eeskirjade, eriti II lisas loetletud eeskirjade rikkumist, võib sellele sõidukile kinnitada kasutustõkise kontrollimise kohas või kohas, mille kontrollimist teinud ametiasutus on selleks otstarbeks määranud ⌦ ja ⌫ nõuda selle sõiduki vastavusse viimist eeskirjadega enne liikumise jätkamist või, olenevalt asjaoludest või ohutusnõuetest, rakendada muid vajalikke meetmeid, kaasa arvatud, vajaduse korral ka keeldumine selle sõiduki liidu territooriumile sisenemiseks nõusoleku andmisest. Artikkel 6 1. Kontrollimist võib teha ka ettevõtte territooriumil kas ennetava meetmena või juhul, kui maanteel on registreeritud tõsine rikkumine, mis kahjustab ohtlike kaupade autoveo ohutust. Sellise kontrollimise eesmärk on tagada, et ohtlike kaupade autoveo ohutustingimused vastaksid asjakohastele õigusaktidele. 2. Juhul kui seoses ohtlike kaupade autoveoga on tuvastatud üks või mitu eeskirjade, eriti II lisas loetletud eeskirjade rikkumist, tuleb enne nende kaupade ettevõttest väljaviimist kõnesolev vedu viia vastavusse nõuetega või rakendada selle veo puhul muid vajalikke meetmeid. Artikkel 7 1. Liikmesriigid abistavad üksteist käesoleva direktiivi nõuetekohasel kohaldamisel. 2. Tõsistest või korduvatest rikkumistest, mis kahjustavad ohtlike kaupade veo ohutust ja mille on põhjustanud mitteresidendi sõiduk või ettevõtja, tuleb teatada selle liikmesriigi pädevale asutusele, kus sõiduk või ettevõtja on registreeritud. Selle liikmesriigi pädev asutus, kus tõsine või korduv rikkumine on registreeritud, võib taotleda selle liikmesriigi pädevalt asutuselt, kus sõiduk on registreeritud või ettevõtja asutatud, vajalike meetmete kohaldamist seaduserikkuja suhtes. Viimati nimetatud pädev asutus teatab liikmesriigi pädevale asutusele, kus rikkumine on registreeritud, vedaja või ettevõtja suhtes kohaldatud meetmetest.

Artikkel 8 Kui teises liikmesriigis registreeritud sõiduki puhul maanteel tehtud kontrollimise tulemused annavad alust oletada, et on sooritatud tõsine või korduv rikkumine, mida ei saa tuvastada selle kontrollimise käigus ilma vajalike andmeteta, abistavad asjaomaste liikmesriikide pädevad asutused üksteist olukorra selgitamisel. Kui pädev liikmesriik teeb sellel eesmärgil kontrollimisi ettevõttes, teatatakse tulemustest teistele asjaomastele liikmesriikidele. Artikkel 9 1. Iga liikmesriik saadab komisjonile iga kalendriaasta kohta hiljemalt kaksteist kuud pärast kalendriaasta lõppu ⌦ direktiivi 95/50/EÜ ja ⌫ käesoleva direktiivi kohaldamise kohta III lisas esitatud näidise kohase aruande, milles esitatakse järgmised üksikasjad: a)võimaluse korral maanteel veetud ohtlike kaupade määratud või hinnanguline maht tonnides või tonnkilomeetrites; b)tehtud kontrollimiste arv; c)kontrollitud sõidukite arv registreerimiskohtade kaupa (samas riigis, teistes liikmesriikides ja kolmandates riikides registreeritud sõidukid); d)registreeritud rikkumiste arv riskikategooriate kaupa; e)kohaldatud karistuste liik ja arv. 2. Komisjon saadab Euroopa Parlamendile ja nõukogule esmakordselt 1999. aastal ja edaspidi vähemalt iga kolme aasta järel aruande selle kohta, kuidas liikmesriigid ⌦ direktiivi 95/50/EÜ ja ⌫ käesolevat direktiivi kohaldavad, täpsustades esimese lõike kohased üksikasjad. 🡻 2019/1243 art 1 ja lisa IX(1)(1) (kohandatud) Artikkel 10 Komisjonil on õigus võtta kooskõlas artikliga 11 vastu delegeeritud õigusakte I, II ja III lisa muutmiseks, et kohandada neid teaduse ja tehnika arenguga käesoleva direktiiviga hõlmatud valdkondades eelkõige selleks, et võtta arvesse direktiivi 2008/68/EÜ muudatusi. 🡻 2019/1243 art 1 ja lisa IX(1)(2) (kohandatud) Artikkel 11 1. Komisjonile antakse õigus võtta vastu delegeeritud õigusakte käesolevas artiklis sätestatud tingimustel. 2. Artiklis 10 osutatud õigus võtta vastu delegeeritud õigusakte antakse komisjonile viieks aastaks alates 26. juulist 2019. Komisjon esitab delegeeritud volituste kohta aruande hiljemalt üheksa kuud enne viieaastase tähtaja möödumist. Volituste delegeerimist pikendatakse automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga ajavahemiku lõppemist.

3. Euroopa Parlament või nõukogu võivad artiklis 10 osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust. 4. Enne delegeeritud õigusakti vastuvõtmist konsulteerib komisjon kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega iga liikmesriigi määratud ekspertidega. 5. Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule. 6. Artikli 10 alusel vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kahe kuu jooksul pärast õigusakti teatavakstegemist Euroopa Parlamendile ja nõukogule esitanud selle suhtes vastuväidet või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega kahe kuu võrra. 🡻 95/50/EÜ (kohandatud) Artikkel 12 Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste õigusnormide teksti. 🡻 Artikkel 13 Direktiiv 95/50/EÜ, mida on muudetud IV lisa A osas osutatud direktiividega tunnistatakse kehtetuks. See ei mõjuta liikmesriikide kohustusi, mis on seotud IV lisa B osas osutatud direktiivide liikmesriigi õigusesse ülevõtmise tähtpäeva(de)ga. Viiteid kehtetuks tunnistatud direktiivile käsitatakse viidetena käesolevale direktiivile ning neid loetakse vastavalt V lisas esitatud vastavustabelile. 🡻 95/50/EÜ (kohandatud) Artikkel 14 Käesolev direktiiv jõustub ⌦ kahekümnendal päeval pärast selle avaldamist ⌫ Euroopa Liidu Teatajas. Artikkel 15 Käesolev direktiiv on adresseeritud liikmesriikidele. Brüssel,